מכרז פומבי מס' 35/10 למתן שירותי פיתוח תוכניות הכשרה וקיומן בנושא מנהיגות והעצמה כלכלית לנשים עבור הרשות לקידום מעמד האישה במשרד ראש הממשלה
1.
משרד ראש הממשלה, הרשות לקידום מעמד האישה (להלן - "המשרד") מבקש לקבל הצעות מחיר עבור פיתוח, ריכוז, ניהול והפעלה של תוכניות הכשרה לנשים ברשויות מקומיות שונות ברחבי הארץ, שעניינן "מנהיגות נשית" ו"העצמה כלכלית לנשים", במטרה לשלב את הנשים בעמדות השפעה בחברה הישראלית.
2.
התקשרות עם המציע שיזכה במכרז תהא לתקופה של שנה אחת מיום חתימת ההסכם עמו, ולמשרד תישמר זכות הברירה (אופציה) להאריך את ההתקשרות למשך שתי תקופות נוספות, בנות שנה אחת כל אחת. 

3.
תנאי הסף להשתתפות במכרז הם כדלקמן:

3.1
על המציע לנהל ספרי חשבונות כנדרש על פי חוק עסקאות גופים ציבוריים, תשל"ו-1976, ולהמציא עם מסמכי המכרז אישורים תקפים על כך. 

3.2
במידה שהמציע הינו תאגיד, על התאגיד להיות רשום כדין בישראל במרשם הרשמי 
הרלוונטי.
3.3
ככל שהמציע הוא עמותה או חברה לתועלת הציבור עליו להיות רשום כדין ולהגיש אישור ניהול תקין מהמרשם הרלוונטי. לא רשאים לחבור מספר גורמים לשם הגשת הצעה, למעט שותפות רשומה כדין.
3.4
המציע אינו "קבלן כוח אדם", כהגדרתו בחוק העסקת עובדים על ידי קבלני כוח אדם, תשנ"ו-1996.

3.5
המציע מחזיק בכל אישור ו/או רישיון ו/או רישוי ו/או היתר הנדרשים על פי כל 

דין לביצוע השירותים נשוא מכרז זה, כשהם תקפים.
3.6 ניסיון המציע
3.6.1 המציע הוא בעל ניסיון מוכח של לפחות 3 שנים בפיתוח תוכניות הכשרה         בנושאי קידום מעמד האישה. 
3.6.2 המציע הוא בעל ניסיון מוכח של לפחות 3 שנים בקיום הכשרות בנושא                               "מנהיגות נשית" - ו/או - המציע הוא בעל ניסיון מוכח של לפחות 3 שנים    

  
       
בקיום הכשרות בנושא "העצמה כלכלית".
3.6.3 המציע קיים הכשרות בנושאי "העצמת נשים" - ו/או - "מנהיגות נשית" - ו/או - "העצמה כלכלית" באמצעות 10 מרצים שונים לפחות בתקופה שמיום 1.8.08 ועד המועד האחרון להגשת הצעות למכרז זה. 
השימוש בביטויים "העצמת נשים" - ו/או - "מנהיגות נשית" - ו/או - "העצמה כלכלית" נעשה במטרה לבטא את תכלית המכרז. בחינת התנאים המקדימים תיעשה ביחס לתכנים שהועברו על ידי המציע והתאמתם למטרות המכרז, ולא ביחס לכותרות ו/או שמות של תוכניות ההכשרה. 
3.7
על המציע לצרף להצעתו ערבות להצעה, בסך 11,500 ₪, שתהא בתוקף עד ליום 22.2.2011, הכל כמפורט במסמכי המכרז. 

4.
ניתן לקבל את מסמכי המכרז בימים א'-ה', בין השעות 09:00-13:00, בבניין משרד ראש הממשלה ברחוב קפלן 3, ירושלים, לאחר תיאום טלפוני בטלפון: 02-6705504  או להורידם מאתר האינטרנט של משרד ראש הממשלה בכתובת: http://www.pmo.gov.il/PMO/PM+Office/hitkashrot/.
5.
שאלות ובקשות להבהרות יש לשלוח לפקס מס' 02-5634389, לידי מרכזת ועדת מכרזים, עד ליום חמישי, 7.10.2010, כט' תשרי תשע"א, בשעה 12:00. יצוין, כי תשובות והבהרות שלא ניתנו בכתב לא יחייבו את המשרד.
6.
הצעות למכרז יש להגיש, בשפה העברית בלבד, לא יאוחר מיום שלישי', 26.10.2010, יח' חשון תשע"א, בשעה 12:00, לתיבת המכרזים של משרד ראש הממשלה, הממוקמת בכניסה לבניין המשרד, ברחוב קפלן 3, ירושלים.   
לנוסח בשפה הערבית יש להוסיף את המשפט הבא:

"המכרז פורסם גם בעיתונות בשפה העברית והנוסח הקובע הוא הנוסח המתפרסם בשפה העברית".
